• (كدي ياعماد خلينا من الورق والمستندات العندكم وبتثبت انه اللاعب لاعب الهلال، انت ياعماد معقول الامين العام لنادي الهلال؟ طيب قبل ماتطعن في اجراءات تسجيلو للمريخ، ورينا عملت شنو عشان يكون اللاعب لاعب الهلال، طيب قلت في تصريحك انه القواعد العامة بتلزم النادي باحضار اللاعب لمكاتب الاتحاد وقلت الشاهد انه المريخ لم يحضر اللاعب، ده مش كلامك؟ طيب انت احضرت اللاعب لمكاتب الاتحاد العام لابداء الرغبة او التسجيل؟ وهل خاطبت الاتحاد السوداني لكرة القدم عشان يخاطب اتحاد دولة جنوب السودان لطلب كرت اللاعب ؟ انت لاعملت ده ولا ده بتطعن في شنو وبياتو صفة ، شايل ليك في ايدك الاوراق بعيد عن المخاطبات الرسمية بين الاتحادات الوطنية بتعمل شنو؟ ياعماد ده الف باء عمل اداري تجيب اللاعب مكاتب الاتحاد ويعمل ابداء رغبة ، والاتحاد يطلب كرته من الاتحاد الجنوب سوداني ، ماجاء وماف مشكلة قانونية، الفيفا بسمح باستخراج بطاقة مؤقتة، ده كلو ماعملتو وتضحك في المريخ، شايل ليك ورق وحايم وتقول ده لاعبي هل هكذا يتم تسجيل اللاعبين؟.